b'\n_START_ARTICLE_\nFranjo Dular\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je v letih 1875\xe2\x80\x931881 obiskoval v Novem mestu, Veterinarsko visoko \xc5\xa1olo pa je kon\xc4\x8dal na Dunaju. V letih 1887-1888 je slu\xc5\xbeboval v Dunajskem Novem mestu, do 1890 v Beljaku nato v Kulen Vakufu in od 1892-1924 v Bosanski Gradi\xc5\xa1ki. Objavil je ve\xc4\x8d knjig (Doma\xc4\x8di \xc5\xbeivinozdravnik, 1890; Umna \xc5\xbeivinoreja I-II, 1894/95; ter Krmila in mlekarstvo) in \xc5\xa1tevilne \xc4\x8dlanke ter z njimi pou\xc4\x8deval in spodbujal kmete za napredno kmetovanje predvsem v \xc5\xbeivinoreji ter tako nadaljeval delo, ki sta ga za\xc4\x8dela v 60tih in 70tih letih 19. stoletja J. Bleiweis in F. Govekar.'